Ud over oplevelsen af at gå igennem de lange gange med de mange gravnicher, er katakomberne et godt sted for at få et indtryk af den tidligere kristne kunst og dens [[motiv]]er. De tidlige kristne brugte mange [[symbol]]er og enkle motiver. Dels var det, fordi motiverne var som et [[kode]]sprog, der kun var kendt for en inderkreds – et værn mod forfølgelserne, og dels gjorde de enkle motiver det også muligt for almindelige mennesker at eftergøre motiverne, fx på familiemedlemmers grave i katakomberne.
Nogle af de vigtigste motiver er:
* Den gode hyrde med et lam omkring skuldrene – et symbol for Kristus.
* Χ ([[chi]]) og Ρ ([[Rho (bogstav)|rho]]) – [[monogram]] for Kristus på græsk.
* Α ([[Alfa (bogstav)|alfa]]) og Ω ([[Omega (bogstav)|omega]]) – Kristus som begyndelsen og enden.
* Fisken – fra græsk [[Ichthys]] – "Jesus Kristus, Guds søn, frelser".
* Duen med en olivengren – [[sjæl]]en, der finder frelse og guddommelig fred ([[Noa]]).
* [[Fugl Fønix]], der rejser sig af asken.
Filosofi Religion Historie Kultur Død